गुरुवार सीजन का सबसे सर्द दिन दिन का तापमान 21.1 रात का 5.7 डिग्री रहा
आज और ठिठुरन, कल से ठंड कम होने के आसार
भास्कर संवाददाता | शाजापुर
बुधवार से तीखे हुए गर्मी के तेवर ने बुधवार-गुरुवार दरमियानी रात और गुरुवार को पूरे दिन शहरवासियों को ठिठुरा दिया। रात में ठंड फिर बढ़ते हुए न्यूनतम तापमान 6.4 से 0.7 डिग्री कम होकर 5.7 डिसे पहुंच गया। तो अब गुरुवार का दिन सीजन का सबसे सर्द दिन साबित हुआ। सुबह से शाम तक 6 किमी प्रति घंटे की रफ्तार से शीतलहर चली। शाम पांच बजते-बजते ही अधिकतम तापमान 22.2 से 1.1 डिग्री कम होकर 21.1 डिसे पहुंच गया। इधर, गुरुवार-शुक्रवार की दरमियानी देररात भी ठंड का प्रकोप खासा तेज रहा। मौसम विभाग के संकेत हैं कि शुक्रवार को भी सर्दी तेज होने से ठिठुरन ज्यादा रहेगी। शनिवार, 26 दिसंबर से ठंड का असर कम होने के आसार हैं। इसके बाद मौसम में गर्माहट बढ़ेगी।
बच्चों-बुजुर्गों का विशेष ध्यान रख रहे- बढ़ती ठंड से बचाने के लिए बच्चे और बुजुर्गों का विशेष ध्यान रखा जा रहा है। पूरे दिन वे गर्म कपड़ों में बीता रहे हैं। शीतलहर से बचने घरों से कम ही बाहर निकल रहे हैं। इधर, रात होते ही अभी भी अलाव जलाकर उसकी आंच से सर्दी दूर करने के जतन जारी हैं।
मौसम विशेषज्ञ सत्येंद्र धनोतिया ने बताया 26 दिसंबर से गर्माहट बढ़ेगी। शीतलहर का असर भी कम हो जाएगा। अागामी दिनों में पारा कम भी हुआ तो इतना ज्यादा नहीं गिरेगा।
गर्म कपड़ों में दुबके बच्चे घर में ही बैठकर पढ़ाई करते हुए।
awa_Deva hin_Deva bho_Deva hin_Deva hin_Deva hin_Deva hin_Deva